ทหารไทยเปิดบริการซื้อตั๋วเครื่องบินผ่านเอทีเอ็ม
การบินไทยจับมือทหารไทย ชำระตั๋วโดยสารภายในประเทศผ่านเครื่องเอทีเอ็มรายการละ 20 บาท
22 ก.พ. 2553

การบินไทยจับมือทหารไทย ชำระตั๋วโดยสารภายในประเทศผ่านเครื่องเอทีเอ็มรายการละ 20 บาท
นายปิติ ตัณฑเกษม ประธานเจ้าหน้าที่บริหาร ธุรกิจขนาดใหญ่ ธนาคารทหารไทย กล่าวว่า ธนาคารได้ร่วมมือกับบริษัท การบินไทย เพิ่มช่องทางชำระค่าโดยสารตั๋วเครื่องบินภายในประเทศผ่านเครื่องเอทีเอ็มของธนาคารกว่า 2,000 เครื่องทั่วประเทศ ตลอด 24 ชั่วโมง คิดค่าธรรมเนียม 20 บาท 
สำหรับขั้นตอนชำระค่าโดยสารตั๋วการบินไทย ลูกค้าต้องสำรองที่นั่งผ่าน THAI Contact Center ทางหมายเลขโทรศัพท์ 0-2356-1111 หรือผ่านเว็บไซต์ของการบินไทย โดยจะได้รับหมายเลข Pay Code 12 หลัก เพื่อนำไปชำระเงินผ่านเครื่องเอทีเอ็ม จากนั้นลูกค้าจะได้รับข้อมูลบัตรโดยสารอิเล็กทรอนิกส์ทางเอสเอ็มเอส ผ่านโทรศัพท์มือถือ และนำสลิปดังกล่าวมาเช็คอิน และรับ Boarding Pass ที่เคาน์เตอร์เช็คอินการบินไทย
ทั้งนี้ การออกบัตรโดยสารผ่านการชำระเงินด้วยเครื่องเอทีเอ็มจะต้องชำระเงินล่วงหน้า 2 วัน ก่อนวันเดินทาง